CELEX: 32004R0229
Language: lt
Date: 2004-02-10 00:00:00
Title: 2004 m. vasario 10 d. Komisijos reglamentas (EB) Nr. 229/2004, nukrypstantis nuo Reglamento (EB) Nr. 565/2002 dėl paraiškų gauti licenciją 2004–2005 metų laikotarpio pirmąjį ketvirtį importuoti česnaką pateikimo datų

Svarbus teisinis pranešimas

|

32004R0229

Oficialusis leidinys L 039 , 11/02/2004 p. 0012 - 0012

		Komisijos reglamentas (EB) Nr. 229/2004,2004 m. vasario 10 d.nukrypstantis nuo Reglamento (EB) Nr. 565/2002 dėl paraiškų gauti licenciją 2004–2005 metų laikotarpio pirmąjį ketvirtį importuoti česnaką pateikimo datųEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo principų [1], ypač į jo 31 straipsnio 2 dalį,kadangi:(1) Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos (toliau – naujųjų valstybių narių) importuotojai turėtų pasinaudoti 2002 m. balandžio 2 d. Komisijos reglamento (EB) Nr. 565/2002, nustatančio iš trečiųjų šalių importuojamo česnako tarifinių kvotų administravimo metodiką ir įvedančio prekių kilmės pažymėjimų sistemą [2], nuostatomis;(2) siekiant užtikrinti teisingą kvotų naudojimą ir leisti naujųjų valstybių narių tradiciniams importuotojams suteikti galimybę prašyti pakankamų kiekių 2004–2005 metų laikotarpio pirmąjį ketvirtį, reikėtų numatyti paraiškų pateikimo datas;(3) šiame reglamente numatytos priemonės atitinka Vaisių ir daržovių vadybos komiteto nuomonę,PRIĖMĖ ŠĮ REGLAMENTĄ:1 straipsnisNukrypdami nuo Reglamento (EB) Nr. 565/2002 5 straipsnio 2 dalies, paraiškas gauti importo licencijas 2004–2005 metų importo laikotarpio pirmajam ketvirčiui importuotojai nacionalinėms kompetentingoms institucijoms pateikia nuo 2004 m. gegužės 3 d. imtinai iki 2004 m. paskutiniojo rugpjūčio penktadienio imtinai.2 straipsnisŠis reglamentas įsigalioja trečią dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2004 m. vasario 10 d.Komisijos varduFranz FischlerKomisijos narys[1] OL L 297, 1996 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 47/2003 (OL L 7, 2003 1 11, p. 64).[2] OL L 86, 2002 4 3, p. 11.--------------------------------------------------